hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy pt hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es en hy en hy hy en hy hy hy
Արդարություն արդարությունն է ծնում խաղաղություն
Թալեաթի մասունքները դեռ 1943-ին տեղափոխվել են Թուրքիա, իսկ մյուսներինը մարմարապատվել եւ մնացել են հենց Նոյ Քյոլնում. Ջեմալի ու Շաքիրի հուշաքարի վրա նշված է, թե հայ տեռորիստների միջոցով են մարտիրոսացել նրանք: Վերջերս թուրքերը նրանց գերեզմանների մի հսկայական մզկիթ են սարքել եւ այն կոչել Մարտիրոսների մզկիթ:
Այս եւ Գերմանիայի հայ համայնքին առնչվող որոշ խնդիրների շուրջ է մեր զրույցը Ժիրայր Քոչարյանի հետ:
- Պարոն Քոչարյան, ի՞նչ վիճակում է հայ համայնքը Գերմանիայում եւ ի՞նչ խնդիրներ ունի:
- Գերմանիայի հայ համայնքները շատ հին չեն, նրանք ստեղծվել են Երկրորդ համաշխարհային պատերազմից հետո (Առաջին համաշխարհայինից հետո էլ կար հայ համայնք, բայց միայն Բեռլինում): Եվ այս համայնքների մի մասը անդամ է Գերմանահայոց կենտրոնական խորհրդի, իսկ մյուս մասը` Եկեղեցական միության: Քիչ, թե շատ նրանք համագործակցում են իրար հետ. մոտ 40,000 հայ կա Գերմանիայում: Մենք պետք է գերմանացիներին ծանոթացնենք Ցեղասպանության փաստերին եւ հասնենք նրան, որ Գերմանիան դատապարտի Ցեղասպանությունը: Ինձ թվում է` հայկական համայնքների միջեւ կապը թույլ է, առավել եւս այն դեպքում, երբ այնտեղ 3 մլն թուրք է բնակվում:
- Վերջին շրջանում թուրքերը սկսել են ավելանալ Գերմայիայում. ի՞նչ վտանգներ են մեզ սպառնում:
- Այո, միայն Բեռլինում 350,000 թուրք կա: Մենք Բեռլինում ապրում ենք այսպես ասած` Թուրքիայի չորրորդ մեծ քաղաքում: Հայերն ու թուրքերն առհասարակ որեւէ կերպ չեն շփվում միմյանց հետ: Թուրքական համայնքներն ավելի լավ են կազմակերպված, ինչը հասկանալի է, քանի որ նրանք թվով ավելի շատ են: Ամեն քայլ մանրամասն մտածված էՙ հաճախ մի շարք պաշտոնյաներ են ժամանում Թուրքիա, որպեսզի թուրք համայնքի ներքին կյանքը կարգավորեն. այդ համայնքները Թուրքիայի կառավարության երկարեցված ձեռքն են:
- Այս առումով կարեւոր է նաեւ այն, թե ինչպես եք ապրիլի 24-ը նշում Գերմանիայում, այնպես չէ՞:
- Իհարկե, քանի որ թուրքերն էլ երբեմն բողոքի ցույցեր են անում այդ օրը: Օրինակ, այս տարի Բեռլինում Սումգայիթի տարելիցին նվիրված դասախոսություններ եղան, ինչպես նաեւ եւս 5 միջոցառում կազմակերպեցինք: Կուզեի, որ մենք ապրիլ ամիսը հայտարարենք Ցեղասպանության ամիս, եւ այդ միջոցառումները չխանգարեն իրար, քանի որ դրանք հիմնականում ապրիլի 22-25-ին են լինում: Նման առաջարկությամբ արդեն դիմել եմ Գերմանահայոց կենտրոնական խորհրդին:
- Երբ թուրքերն են բողոքի ակցիաներ կազմակերպում, ովքե՞ր են նրանց կողքին կանգնում:
- Ես նկարել եւ տեսել եմ, որ թուրքերի կազմակերպած հակահայ ցույցերին մասնակցում են ադրբեջանցիները, տեսել եմ նաեւ Կիպրոսի թուրքական մասի եւ Թուրքմենստանի դրոշները: Ամենակատաղին ադրբեջանցիներն են, որոնք միշտ թուրքերի կողքին են կանգնած:
- Ի՞նչ եղավ Բեռլինի պետական Ազատ համալսարանի հայագիտության ամբիոնի փակման հարցը:
- Երբ ապրիլի սկզբին դասերը սկսվեցին, եւ ես մտա լսարան, ուսանողներին ասացի, որ իրենք այս տարի պատմական սեմեստրի մեջ են, քանի որ լինելու են հայագիտության ամբիոնի վերջին շրջանավարտները: Հայագիտության ամբիոնը փակվելու է, քանի որ ՀՀ ԿԳ եւ սփյուռքի նախարարներն այդպես են որոշել:
- Ի՞նչ է ասում մեր կողմի նման վերաբերմունքը:
- Չգիտեմ, ես ջանացի սփյուռքի եւ ԿԳ նախարարների հետ հանդիպեմ, բայց այդպես էլ այդ պատվին չարժանացաՙ ժամանակ չունեն, զբաղված են: Երբ Աշոտյանը եկել էր Գերմանիա, ուսանողներից մեկի հարցին, թե ի՞նչ է լինելու հայագիտականի հարցը, նախարարը առանց երկար-բարակ մտածելու` պատասխանել էր, թե համալսարանն այնքան էլ լուրջ համալսարան չէ, փակվում է, թող փակվի:
Ի դեպ, Բեռլինի Ազատ համալսարանը ոչ միայն Գերմանիայի, այլ նաեւ Եվրոպայի լավագույն համալսարաններից մեկն է, ամենաշատ Նոբելյան մրցանակակիրները դասավանդում են հենց այնտեղ: Գիտե՞ք, ինչն է հետաքրքիր, որ նույն ԿԳ նախարարը եկավ եւ  Հալեում հայագիտության ամբիոն ստեղծեց: Հալեն մի գյուղաքաղաք է` 120-140 կմ Բեռլինից հեռու։ Ինձ համար այդպես էլ հարց մնաց, թե ինչու եղածը պահպանելու փոխարեն` հինը քանդում են, նորը` կառուցում: Ինձ թվում է` այս երկու նախարարները չգիտակցեցին, թե ինչքան կարեւոր էր Գերմանիայի մայրաքաղաքում հայագիտության ամբիոն ունենալը: Հիմա ադրբեջանցիներն անում են ամեն ինչ, որ Ազատ համալսարանում ադրբեջանական ամբիոն բացեն. շուտով կբացեն, գործն արդեն ընթացքի մեջ է:
- Փաստորեն, ադրբեջանցիների ջրաղացին ջուր լցրեցինք:
- Այո, ադրբեջանցիները մեր տեղը գրավում են համալսարանում: Հրաշալի հնատիպ գրքեր էլ ունենք, որոնց ճակատագրից վախենում եմ: Օրինակ, 1717թ. «Գանձ արամեան լեզուի» գիրքը, որն Ամստերդամում է տպվել, չգիտեմ, թե ինչ բախտի պիտի արժանանա։
- Ի՞նչ ծրագրեր եք իրականացնում այժմ:
- Հիմա մենք մի թուրք կնոջ օգնությամբ հավաքագրում ենք Թուրքիայում գտնվող այն վայրերի հասցեները, որտեղ ոճրագործերի անուններով ինչ-որ շինություն է կառուցված: Այժմ արդեն գերմաներենով եւ թուրքերենով համակարգված տեսքով ունեմ այդ տվյալները, եւ շատ կուզեի նաեւ հայերեն թարգմանվեր դա: Ինձ նյութեր են տրամադրել նաեւ թուրք այն մտավորականները, որոնք դեմ են իրենց կառավարության քաղաքականությունը: Ես նաեւ մեր գրողներից 15-ի կենսագրությունն ու ստեղծագործություններից որոշները թարգմանել եմ. ընտրել եմ այն գրողներին, ովքեր 1915-ի ապրիլի 24-ին ձերբակալվեցին եւ ուղարկվեցին Փոքր Ասիայի կողմերը եւ սպանվեցին:
Խտրականություն, վիրավորանք և հանցանք
Ընտրել ամիսը Դեկտեմբեր 2013  (2) Ապրիլ 2013  (1) Մարտ 2013  (1) Նոյեմբեր 2012  (2) Հոկտեմբեր 2012  (2) Սեպտեմբեր 2012  (3) Հունիս 2012  (5) Մայիս 2012  (2) Մարտ 2012  (4) Փետրվար 2012  (3) Հունվար 2012  (5) Դեկտեմբեր 2011  (9) Նոյեմբեր 2011  (5) Հոկտեմբեր 2011  (4) Սեպտեմբեր 2011  (1) Օգոստոս 2011  (1) Հուլիս 2011  (7) Հունիս 2011  (4) Մայիս 2011  (6) Ապրիլ 2011  (6) Մարտ 2011  (7) Փետրվար 2011  (5) Հունվար 2011  (3) Դեկտեմբեր 2010  (6) Նոյեմբեր 2010  (15) Հոկտեմբեր 2010  (22) Սեպտեմբեր 2010  (20) Օգոստոս 2010  (8) Հուլիս 2010  (22) Հունիս 2010  (106) Մայիս 2010  (56) Ապրիլ 2010  (17) Մարտ 2010  (17) Փետրվար 2010  (12) Հունվար 2010  (11) Դեկտեմբեր 2009  (28) Նոյեմբեր 2009  (24) Հոկտեմբեր 2009  (4) Սեպտեմբեր 2009  (3) Օգոստոս 2009  (1) Հուլիս 2009  (1) Հունիս 2009  (3) Ապրիլ 2009  (1) Մարտ 2009  (2) Փետրվար 2009  (3) Հունվար 2009  (1) Դեկտեմբեր 2008  (4) Նոյեմբեր 2008  (3) Սեպտեմբեր 2008  (1) Հունիս 2008  (5) Մայիս 2008  (1) Ապրիլ 2008  (1) Սեպտեմբեր 2007  (1) Մայիս 2007  (1) Հունվար 2007  (2)
Copyright Արդարություն. Բոլոր իրավունքները պաշտպանված են:
Ձևավորումը ճիշտ է երևում IE 7-ի դեպքում։